སྐེ་རིང་མི་རྒྱུད་ཀྱི་ངག་རྒྱུན་དུ།མིའི་རིགས་གྱི་མེས་པོ་ལས་སྐྱེས་པ་ནི་འབྲུག་ཡིན་པ་དང་སྐྱེས་མ་ནི་རྒྱ་བྱ་ཡིན་པར་ངོས་བཟུང་ཡོད་པ་དང་།ཁོ་ཚོའི་བློ་ངོས་སུ་འབྲུག་དང་མདོག་མཛེས་རྒྱ་བྱ་གཉིས་ནི་གནམ་སའི་འོག་གི་ཆེས་ཁྱད་དུ་འཕགས་པའི་སེམས་ཅན་ཡིན་པ་རེད།དེ་བས་ལོ་ངོ་སྟོང་ཕྲག་དུ་མའི་རིང་དུ།རང་གི་ཁྱིམ་རྒྱུད་ཀྱི་བུད་མེད་རྣམས་ལ་རྒྱ་བྱ་ལྟ་བུའི་སྐེ་ཕྲ་ཞིང་རིང་བ་ཞིག་ཡོང་ཆེད།ཆུང་བྱིས་པ་ལོ་ན་ལྔ་དྲུག་གི་དུས་ཏེ་མི་ལུས་ཀྱི་རུས་སྒྲོམ་སྐྱེ་འཕེལ་བྱུང་དུས་ནས་བཟུང་།སྐེ་ལ་ཟངས་ཀྱི་ཨ་ལོང་བསྐོན་པའི་ལུགས་སྲོལ་འདི་ཡོད་པ་རེད།དེ་ཡང་ཐོག་དང་པོར་འདོགས་དུས་ཨ་ལོང་གསུམ་ནས་ལྔ་བར་སྐེ་ལ་བསྐོན་དགོས་པ་དང་།ཟངས་ཀྱི་ཨ་ལོང་གཅིག་གི་འཕྲེད་བཅད་ཀྱི་ཚངས་ཐིག་ལ་ལི་སྨི་༡༥ཙམ་ཡོད།བུད་མེད་དག་གིས་ཟངས་ཀྱི་ཨ་ལོང་དེ་དུས་ནང་ཡིན་ཡང་སྐེ་ལ་བསྐོན་ནས་འདུག་དགོས་པ་དང་།དུས་ཡིན་ངེས་ཅན་ཞིག་གི་རྗེས་ནས་དེར་ལོབས་རྗེས་སླར་ཡང་དེ་བས་ཆུང་ཞིང་དམ་པའི་ཨ་ལོང་དུ་བརྗེ་དགོས་ལ།ཨ་ལོང་གི་ཁ་གྲངས་ཡང་སྔར་ལས་ཇེ་མང་དུ་གཏོང་སྲོལ་འདུག